নো নাট নভেম্বর

নো নাট নভেম্বর (, সংক্ষেপে NNN) হচ্ছে ইংরেজি নভেম্বর মাসে যৌনতা থেকে বিরত থাকা সম্পর্কিত একটি বার্ষিক ইন্টারনেট চ্যালেঞ্জ, যার অংশগ্রহনকারীরা নভেম্বর মাসে হস্তমৈথুন করা বা রাগমোচন করা থেকে বিরত থাকেন। যদিও নো নাট নভেম্বর মূলত ব্যঙ্গাত্মক উদ্দেশ্যে করা হয়েছিল, কিছু অংশগ্রহনকারীরা দাবি করেছেন যে, বীর্যপাত এবং পর্নোগ্রাফি থেকে বিরত থাকা স্বাস্থ্যের জন্য উপকারী। বাক্যাংশটি ২০১১ সালে আর্বান ডিকশনারি-এর একটি ভুক্তিতে প্রকাশিত হয়েছিল এবং ২০১৭ সাল থেকে সামাজিক যোগাযোগ মাধ্যমে জনপ্রিয়তা পেতে শুরু করে। এটি রেডিটের নোফ্যাপ সম্প্রদায়ের সাথে সম্পৃক্ত, যারা হস্তমৈথুন না করার জন্য এর সদস্যদের উৎসাহিত করে। রেডিটের এই সম্প্রদায় বা নো নাট নভেম্বরের গ্রাহকরা ২০১৮ সাল থেকে ১৬,৫০০ থেকে বেড়ে নভেম্বর ২০১৯ পর্যন্ত ৫২,০০০ তে দাঁড়ায়।

বিভিন্ন ব্যক্তিত্ব এই ইন্টারনেট আন্দোলনটি প্রচারনায় সহায়তা করেছেন, যেমন পল জোসেফ ওয়াটসন; তবে রোলিং স্টোন ম্যাগাজিনের ইজে ডিকসন প্রস্তাব করেছেন যে, আন্দোলনটি অতি ডানপন্থীদের দ্বারা পরিচালিত হয়েছে। ভাইস মিডিয়া  ২০১৮ সালে এই চ্যালেঞ্জের সমালোচনা করে, যখন এর অনুসারীরা এক্সহামস্টারের টুইটার অ্যাকাউন্টে হুমকি পাঠিয়েছিল।

 আরো দেখুন 
 মাস্টারবেট-আ-থন
 জাতীয় হস্তমৈথুন দিবস
 ওয়াঙ্ক উইক

 তথ্যসূত্র 

 বহিঃসংযোগ 
 রেডিট ডট কম -এ নো নাট নভেম্বর

বিষয়শ্রেণী:পর্নোগ্রাফি বিরোধী আন্দোলন
বিষয়শ্রেণী:নভেম্বর ঘটনা
বিষয়শ্রেণী:হস্তমৈথুন বিরোধী
বিষয়শ্রেণী:যৌন বর্জন
বিষয়শ্রেণী:যৌনতা ও কম্পিউটিং
বিষয়শ্রেণী:রাগমোচন
বিষয়শ্রেণী:ইন্টারনেট মিম